คิมจ็องอิลชังกุนอึยโนแร

"คิมจ็องอิลชังกุนอึยโนแร" () เป็นเพลงเดินขบวนจากประเทศเกาหลีเหนือ ประพันธ์ทำนองโดย ซ็อล มย็อง-ซุน (, ค.ศ. 1936–2012) และปรพันธ์เนื้อร้องโดยชิน อุน-โฮ (, ค.ศ. 1941 – 24 มีนาคม ค.ศ. 2020) เมื่อ ค.ศ. 1997
บทเพลงนี้ยกย่องสรรเสริญ "เลขาธิการตลอดกาล" คิม จ็อง-อิล (ผู้ปกครองประเทศตั้งแต่ ค.ศ. 1994 ถึง 2011) เป็นส่วนหนึ่งของการสร้างลัทธิบูชาบุคคลของเขา ในช่วงที่คิม อิล-ซ็องเป็นประธานาธิบดี คิม จ็อง-อิลได้ช่วยดำเนินการสร้างลัทธิบูชาบุคคลของบิดา แม้ "คิมจ็องอิลชังกุนอึยโนแร" จะไม่ได้รับความนิยมเท่า "คิมอิลซ็องชังกุนอึยโนแร" (และลัทธิบูชาบุคคลของเขาก็ไม่ได้ยิ่งใหญ่เท่าบิดา) แต่ก็ยังคงมีการเปิดเพลงนี้เป็นประจำในเกาหลีเหนือ

เพลงนี้ถูกเปิดโดยสถานีโทรทัศน์แห่งชาติของเกาหลีเหนือในช่วงเริ่มต้นออกอากาศในแต่ละวัน นอกจากนี้ยังถูกเปิดหลังการถ่ายทอดสดพิธีรำลึกถึงคิม จ็อง-อิลเมื่อวันที่ 29 ธันวาคม ค.ศ. 2011  ยังเปิดเสียงระฆังในช่วงสองบรรทัดแรกของเพลงนี้เป็นสัญญาณช่วงเวลาในช่วงเริ่มต้นการออกอากาศด้วย

จากแหล่งข่าวของเกาหลีเหนือ ดาวเทียมควังมย็องซ็อง-2 ของพวกเขา ซึ่งคาดว่าจะถูกปล่อยขึ้นในการทดสอบเมื่อ 5 เมษายน ค.ศ. 2009 กำลังแพร่ภาพกระจายเสียงเพลงนี้พร้อมกับข้อมูลอื่น ๆ

ฉบับภาษาอังกฤษได้รับการบันทึกโดยริตตา ดิเมก

 ดูเพิ่ม 

คิมอิลซ็องชังกุนอึยโนแร ("บทเพลงนายพลคิม อิล-ซ็อง")
ดนตรีในประเทศเกาหลีเหนือ
การโฆษณาชวนเชื่อในประเทศเกาหลีเหนือ

 อ้างอิง 

 แหล่งข้อมูลอื่น 

"คิมจ็องอิลชังกุนอึยโนแร" (mp3) ที่ เนนารา
เนื้อเพลงภาษาอังกฤษ ที่ เนนารา
เนื้อเพลงภาษาเกาหลี ที่ เนนารา

หมวดหมู่:เพลงโฆษณาชวนเชื่อของเกาหลีเหนือ
หมวดหมู่:เพลงเกาหลี
หมวดหมู่:เพลงเกี่ยวกับคิม จ็อง-อิล
หมวดหมู่:เพลงเดินขบวนของกองทัพเกาหลีเหนือ